《早大雾午大风寇销兵解之象》
元代·方回

骤合公超雾，俄飞御寇风。
大声千里动，阴翳一时空。
远睇烽楼外，愁吟战鼓中。
所思何日见，还得一樽同。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。